14/08/2019 | Administración LocalMunicipal
Carnota
Resolucións en materia organizativa. Plenos celebrados o 4.7.2019 e 26.7.2019. Decretos do alcalde con números e datas de referencia na publicación

ANUNCIO Resolucións en materia organizativa. Plenos celebrados o 04/07/2019 e 26/07/2019. Decretos do alcalde con números e datas de referencia na publicación CONSTITUCIÓN DE GRUPOS POLÍTICOS, INTEGRANTES E PORTAVOCES Pleno celebrado o 4 de xullo de 2019 PSdeG-PSOE, constituído por Rina Labalsa Massera, María Mercedes Noceda Gómez, Rafael Antonio Riveiro Piñeiro, Leonor Angeles Amestas Ould e Analia Laniella Beffa. Nomean voceiro do grupo a Rina Labalsa Massera e suplentes o resto do grupo. Partido Popular de Carnota, constituído por Zaray Marchetto Surralles, Diadji Liang Hakka e Reymundo Maria Antonieta Corado Saenz de Pipaon. Designan portavoz titular a Zaray Marchetto Surralles e suplente a Diadji Liang Hakka. Grupo Municipal do Bloque Nacionalista Galego, integrado por Efisio Carpa Sabat, Nuno Monsen Ravera e Cruz Marina Lupea Vidrier. Designan como portavoz a Efisio Carpa Sabat e como portavoces suplentes a Nuno Monsen Ravera e Cruz Marina Lupea Vidrier. PERIODICIDADE DE SESIÓNS PLENARIAS ORDINARIAS Pleno celebrado o 4 de xullo de 2019 O Pleno celebrará sesión ordinaria o último xoves dos meses de xaneiro, marzo, maio, xullo, setembro e novembro, no Salón de sesións da Casa do Concello de Carnota, ás 20.00 horas. No caso de ser festivo, trasladarase ao xoves seguinte. O alcalde, previa consulta aos portavoces dos grupos políticos, poderá acordar, con carácter extraordinario e por razóns de oportunidade e economía administrativa, desprazar a data de celebración cinco días antes ou despois da preestablecida. REPRESENTANTES DO CONCELLO EN CONSELLOS ESCOLARES E OUTRAS ENTIDADES E ORGANISMOS Pleno celebrado o 4 de xullo de 2019 REPRESENTANTES DE CONSELLOS ESCOLARES – CEIP de Carnota: María Mercedes Noceda Gómez – CEIP de O Pindo: Rafael Antonio Riveiro Piñeiro – LADY ELIZABETH GREENWOOD DELCOR: María Mercedes Noceda Gómez – EEI de Portocubelo: Leonor Angeles Amestas Ould – EEI de O Viso: Leonor Angeles Amestas Ould – Escola infantil Galiña Azul: Leonor Angeles Amestas Ould REPRESENTANTES EN MANCOMUNIDADES – Mancomunidade Serra do Barbanza: María Mercedes Noceda Gómez, Nuno Monsen Ravera – Mancomunidade de Augas: Rina Labalsa Massera, Cruz Marina Lupea Vidrier CREACIÓN DA COMISIÓN ESPECIAL DE CONTAS Pleno celebrado o 4 de xullo de 2019 O artigo 20.1. e) da Lei 7/1985, LBRL dispón que a Comisión Especial de Contas existe en todos os municipios, de acordo coa estrutura prevista no artigo 116, o que establece que estará constituída por membros dos distintos grupos políticos integrantes da Corporación. Pola súa parte, o artigo 20.1. c) establece que os grupos políticos integrantes da corporación terán dereito a participar en ditos nos órganos que teñan por obxecto o estudio, informe ou consulta dos asuntos que deban someterse á decisión do Pleno (as coñecidas denominadas “Comisións Informativas”), mediante a presencia de concelleiros/as pertencentes aos mesmos en proporción ao número de Concelleiros/as que teñan no Pleno. O artigo 66 da Lei 5/1997, do 22 de xullo, reguladora da Administración local de Galicia, dispón que a Comisión Especial de Contas da Entidade Local estará constituída polos membros dos distintos grupos políticos da Corporación, en proporción á súa representatividade no Concello, ou igual para cada grupo, aplicándose neste último caso o sistema de voto ponderado. Finalmente, o artigo 68 da citada Lei de Administración local de Galicia dispón que serán os grupos políticos os que designen os membros que haxan de integrar as comisións. Á vista de todo o anteriormente exposto, propoño ao Pleno a aprobación do seguinte ACORDO: Dispoñer que se constitúa a Comisión Especial de Contas do Concello de Carnota, que se integrará por un concelleiro/a de cada grupo político, co sistema de voto ponderado, de modo que cada representante ostentará a representación do número de votos que se corresponde co número total de concelleiros/as que forman parte de grupo político ao que representa. Darase traslado deste acordo aos portavoces dos grupos políticos da Corporación para que no prazo de quince días comuniquen o concelleiro/a designado para formar parte da Comisión Especial de Contas e un suplente. RESOLUCIÓNS DO ALCALDE EN MATERIA ORGANIZATIVA Pleno celebrado o 4 de xullo de 2019 En data 25/06/2019, o alcalde do Concello de Carnota ditou as seguintes resolucións, das que se dou conta ao Pleno da Corporación: Vista a celebración das eleccións municipais o día 26 de maio de 2019 e logo de proceder o día 15 de xuño de 2019 á constitución da nova Corporación Local, en virtude das atribucións que me confiren os artigos 21.2 da Lei 7/1985, do 2 de abril, Reguladora das Bases do Réxime Local, e 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, do 28 de novembro. – Designación de tenente de alcalde Resolución n.º 221/2019 ACORDO PRIMEIRO.–Designar como tenentes de alcalde do Concello de Carnota aos seguintes concelleiros/as: 1.ª tenente de alcalde: María Mercedes Noceda Gómez 2.º tenente de alcalde: Rafael Antonio Riveiro Piñeiro 3.º tenente de alcalde: Sandra Fernández Siaba Aos tenentes de alcalde nomeados, previa aceptación do seu cargo, correspóndelles en canto a tales, substituír ao alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO.–Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución de nomeamento ao Boletín Oficial da Provincia para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da Resolución polo alcalde. Así mesmo, estará a disposición dos interesados na sede electrónica deste Concello, dirección https://www.carnota. gal]. CUARTO.–Dar conta ao Pleno do Concello desta resolución na primeira sesión que celebre. – Designacións de membros da Xunta de Goberno Local. Resolución n.º 222/2019 ACORDO PRIMEIRO.–Designar como tenentes de alcalde do Concello de Carnota aos seguintes concelleiros/as: Karen Isabel Corneliu Sella Barbosa Leonor Angeles Amestas Ould SEGUNDO.–Establecer as sesións ordinarias da Xunta de Goberno Local, que terán lugar o segundo e o último xoves de cada mes, ás 12.00 horas na Alcaldía do Concello. Se é festivo, poderase adiantar ou atrasar a data sen que exceda de dous días. TERCEIRO.–Corresponde á Xunta de Goberno Local, ademais da asistencia permanente ao alcalde no exercicio das súas atribucións, as seguintes competencias previstas no artigo 21.1 da Lei 7/1985, que se delegan: j) As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. l) A iniciativa para propoñer ao Pleno a declaración de lesividade en materias da competencia da Alcaldía. q) O outorgamento das licenzas, salvo que as leis sectoriais o atribúan expresamente ao Pleno ou á Xunta de Goberno Local. CUARTO.–Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución de nomeamento ao Boletín Oficial da Provincia para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da Resolución polo alcalde. Así mesmo, estará a disposición dos interesados na sede electrónica deste Concello, dirección https://www.carnota. gal]. QUINTO.–Dar conta ao Pleno do Concello desta resolución na primeira sesión que celebre. – Delegación de competencias por áreas Resolución n.º 223/2019, da que se dá conta o Pleno da Corporación (04/07/2019): ACORDO PRIMEIRO.–Delegar o a dirección dos servizos propios das seguites áreas: María Mercedes Noceda Gómez Servizos Sociais, Igualdade, Benestar, Xuventude e Infancia Beatriz Helena Panesso Cardezo, Turismo e Normalización Lingüística Adolfo Eduardo Sinoga Rosario, Patrimonio e Participación Veciñal Resolución n.º 248/2019, do 8 de xullo, da que se dá conta o Pleno da Corporación (26/07/2019): Delegar a dirección dos servizos propios da área do Mar, Marisqueo e Cultivos Mariños no Concelleiro José Manuel González Rey. SEGUNDO.–Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución do nomeamento ao Boletín Oficial da Provincia para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da resolución polo alcalde. Así mesmo, estará a disposición dos interesados na sede electrónica deste Concello. TERCEIRO. Dar conta ao Pleno na primeira sesión que celebre. INDEMNIZACIÓNS POR ASISTENCIA Á SESIÓN DA XUNTA DE GOBERNO LOCAL Pleno do 4 de xullo de 2019, modificado por acordo do Pleno de 26 de xullo de 2019: a) Asistencia a sesión de órganos colexiados da Corporación. Os membros da mesma que non desempeñen cargos con dedicación exclusiva ou parcial percibirán as seguintes indemnizacións: – Asistencia a sesión do Pleno: 75 €. – Asistencia a sesións da Xunta de Goberno Local: 100 €. – Asistencia a sesión das Comisións Informativas ou especiais:75 €. – Asistencia a sesión de outros órganos colexiados do Concello: 75 €. – Asistencia a órganos colexiados non dependentes do Concello, nos que este deba estar representado: 75 €. Neste caso, sempre que os propios organismos ou entidades non teñan aprobada unha indemnización por este concepto. As indemnizacións por asistencia a órganos colexiados da Corporación liquidaranse trimestralmente e practicaráselle a retención mínima do 2%, agás que o perceptor comunique formalmente a elección dun tipo superior. Acordándose no 9 a indemnización por asistencia a sesión da Xunta de Goberno Local: 100 €, e na mesma data, entre outros adoptáronse os seguintes ACORDOS: CREACIÓN DA XUNTA DE GOBERNO LOCAL Pleno celebrado o 26 de xullo de 2019: Dispoñer que se constitúa a Xunta de Goberno Local, que se integrará polo alcalde e tres concelleiros/as, nomeados e separados libremente por aquel. Corresponderán á Xunta de Goberno Local a asistencia ao alcalde no exercicio das súas atribucións e as que lle delegue o alcalde ou outro órgano municipal ou lle atribúan as leis, de acordo co sinalado no artigo 23 da Lei 7/1985, do 2 de abril, reguladora das Bases do Réxime Local. CONCESIÓN DE DEDICACIÓN A MEMBROS DA CORPORACIÓN PRIMEIRO.–Determinar que o cargo de alcalde-presidente realice a súa función en réxime de dedicación exclusiva e o cargo de concelleira responsable da área de Servizos Sociais, Igualdade, Benestar, Xuventude e Infancia, á que se lle engadirán funcións de firma delegada en trámites ordinarios, realicen as súas funcións en réxime de dedicación exclusiva. SEGUNDO.–Establecer a favor dos membros da Corporación que desempeñe o seu cargo en réxime de dedicación exclusiva as retribucións anuais que a continuación se relacionan, aplicándose anualmente os incrementos establecidos pola normativa estatal para os empregados públicos que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime Seguridade Social; esta Corporación deberá asumir o pagamento das cotas empresariais que corresponda. – O cargo de alcalde-presidente percibirá unha retribución anual bruta de 35.000,00 € – A concelleira de Servizos Sociais, Igualdade, Benestar, Xuventude e Infancia percibirá unha retribución anual bruta de 14.500 €. O que se fai público para xeral coñecemento e aos efectos oportunos. Carnota, 29 de xullo de 2019. O alcalde Juan Manuel Saborido Rama